Del denne artikkelen

Spenstig forslag fra Bergen Næringsråd.

Atle Kvamme hos Bergen Næringsråd er arkitekten bak et forslag som ble lagt frem på Bergenskonferansen 13. januar.

Han synes det er leit at videre utbygging av Bybane-traséen mot nord er lagt på is inntil utbygging av Bybanen mot Fyllingsdalen er fullført, og vil med dette forlaget skape liv i debatten om bybane til Åsane igjen.

Han vil nemlig at Bybanen skal gå ut ut mot Nordnes og med bro over Vågen til Bryggen. Her skal den gå inn Sandbrugaten, hvor den opprinnelige planen at bybane over Bryggen skulle kjøre inn. Fra Nordnes skal den gå innom sentrum og så rett over Puddefjorden til Fyllingsdalen gjennom tunnelen.

ANNONSE



– Den vil forenkle tilknytningen til traseene mot sør og vest, den vil gjøre det langt raskere å reise mellom Åsane og Fyllingsdalen, og et vil gi bybaneløsning for en helt ny bydel, Nordnes. Vi har ikke teknisk gått i detaljer om dette, det er ideen vi vil ha opp igjen, og da ser vi for oss at en svingbar bro er et langt bedre alternativ enn tunnel under Vågen. Kombinerer vi dette med en gang/sykkeltunnel til Verftet eller Nøstet, har også denne del av byen fått bybane. Det vil også være mulig å flytte Hurtigbåtterminalen til nord for broen og kombinere hurtigbåt og bybane. Med dette forslaget hvor også en ringvei utenfor Bergen er med, viser beregninger Statens Vegvesen har gjort at man kan få vekk inntil 50% av trafikken over Danmarks plass, forklarer Kvamme.

– Noen av innvendingene er at broen vil «skjemme» Vågen, men de fleste andre store byen vil si at en slik bro løfter byen. Man kan se på det som en bergensk «Golden gate». Dette er ingen ferdig plan, men en skisse som vi håper skal blåse liv i debatten om bybane til Åsane igjen. Vi vil så en ide, sier han, og forteller at tilsvarende tanker har vært oppe tidligere, men har da blitt forkastet på grunn av høye kostnader.

– Men slik som planene har utviklet seg, vil jeg tro at dette ikke er mer kostbart enn de siste diskuterte planer om bybane til Åsane, oppsummerer Kvamme.

Administrerende direktør i Bergen Næringsråd Marit Warncke bor på Nordnes og har forståelse for at den politiske situasjonen nå var blitt så fastlåst at Byrådet valgte å legge midlertidig bort planene om bygging av Bybanen til Åsane og planlegger mot Fyllingsdalen først.

– Men jeg har et ønske om at en etter valget vil sette seg sammen og diskutere nordgående trasé på nytt, og at Bryggen-alternativet blir tatt opp igjen, sier hun.

Bybanen engasjerer

En slik løsning vil i høyeste grad påvirke Nordnes på mange måter.

Vi traff på noen i parken og spurte hva de synes om planene.

Hva mener du? Skriv i kommentarfeltet under, eller send leserbrev til debatt@nordnesrepublikken.no.

Følg Nordnesrepublikken

Del denne artikkelen